CELEX: 62004TJ0457
Yhteinen markkinajärjestely
Banaanit
Siirtymätoimenpiteet
Neuvoston asetuksen (ETY) N:o 404/93 30 artikla
Komission laiminlyönnin toteava tuomio
Ensimmäisen oikeusasteen tuomioistuimen tuomion täytäntöönpanon laiminlyönti
Kumoamiskanne
Vaatimus siitä, että tuomio täytäntöönpannaan vastaavalla rahamäärällä
Henkisen kärsimyksen korvaaminen
Komission lainvastainen pidättyminen
Vahingonkorvauskanne
Vanhentumisen keskeytyminen
Yhteisöjen tuomioistuimen perussäännön 46 artikla
Tutkimatta jättäminen

Asiassa T-457/04 on vaadittu ensinnäkin komission sen päätöksen kumoamista, joka sisältyi 10.9.2004 päivättyyn kirjeeseen
ja jolla se kieltäytyi panemasta täytäntöön yhdistetyissä asioissa T-79/96, T-260/97 ja T-117/98, Camar ja Tico vastaan komissio
ja neuvosto, 8.6.2000 annetun ensimmäisen oikeusasteen tuomion (Kok. 2000, s. II-2193) tuomiolauselman ensimmäistä kohtaa,
toiseksi komission velvoittamista panemaan täytäntöön edellä mainitussa asiassa Camar ja Tico vastaan komissio ja neuvosto
annetun tuomion tuomiolauselman 1 kohta rahamäärällä, joka vastaa antamatta jääneiden todistusten arvoa, ja kolmanneksi komission
velvoittamista korvaamaan henkinen kärsimys. Asiassa T-223/05 on vaadittu komission velvoittamista korvaamaan Euroopan yhteisöjen
sopimussuhteen ulkopuolisen vastuun nojalla kantajalle aiheutunut vahinko
Ratkaisu
1)
”Maatalouden” pääosaston pääjohtajan 10.9.2004 päivättyyn kirjeeseen sisältyvä komission päätös, jolla kieltäydytään panemasta
täytäntöön yhdistetyissä asioissa T-79/96, T-260/97 ja T-117/98, Camar ja Tico vastaan komissio ja neuvosto, 8.6.2000 annetun
ensimmäisen oikeusasteen tuomion (Kok. 2000, s. II-2193) tuomiolauselman ensimmäistä kohtaa, kumotaan.
2)
Asiassa T-457/04 nostettu kanne hylätään muilta osin perusteettomana.
3)
Kanne asiassa T-223/05 jätetään tutkimatta.
4)
Asiassa T-457/04 Camar Srl ja komissio vastaavat puolesta omia oikeudenkäyntikulujaan, ja ne velvoitetaan korvaamaan puolet
toisen asianosaisen oikeudenkäyntikuluista.
5)
Asiassa T-223/05 Camar Srl vastaa omista oikeudenkäyntikuluistaan, ja se velvoitetaan korvaamaan komission oikeudenkäyntikulut.